A **bandeira de Nova Caledonia** son oficialmente dúas: a bandeira de Francia e a bandeira local adoptada oficialmente no 2010.

Nova Caledonia, territorio francés dende 1853, utilizou oficialmente a *Tricolore* nas súas institucións. Porén, a comezos da década de 1980, propúxose unha bandeira local durante a celebración do primeiro congreso da Front de libération nationale kanak et socialiste (FLNKS). Esta bandeira, composta por tres franxas horizontais en azul, vermello e verde xunto a un símbolo tradicional, foi utilizada polos militantes pro-independentistas por máis de vinte anos.

No 2008, o goberno de Nova Caledonia iniciou o debate respecto á adopción dunha bandeira e un himno rexional, segundo o estipulado no Acordo de Numéa. A bandeira kanaka foi adoptada masivamente polo congreso local como bandeira rexional xunto coa bandeira francesa, coa que compartirá oficialidade por dous anos. O 17 de xullo de 2010 adoptouse oficialmente a bandeira kanaka nunha cerimonia en Noumea, á que asistiu o primeiro ministro francés François Fillon.

Malia a súa aprobación maioritaria por parte do congreso local, a adopción da bandeira foi controvertida. Algúns neocaledonianos manifestaron os seus desexos dun novo deseño para a bandeira, que incopore elementos tanto franceses como kanakas, como forma de representar a coexistencia de ámbolos dous grupos étnicos.

Bandeira local (Kanaka)
-----------------------

Esta bandeira componse de tres franxas horizontais do mesmo tamaño, de cor azul a superior, vermella a central e verde a inferior. Na súa parte central figura un círculo de cor amarela no que aparece representado un tellado dunha vivenda tradicional.

* A cor azul representa o ceo de Nova Caledonia e o océano Pacífico.
* A cor vermella simboliza o sangue derramado na loita pola independencia, a adopción do socialismo e a unidade do pobo kanaka.
* A cor verde simboliza a terra.
* O círculo amarelo simboliza o Sol.

### Deseños alternativos

* Bandeira usada nos Xogos do Pacífico Sur 2007Bandeira usada nos Xogos do Pacífico Sur 2007
* Proposta de bandeira en 2008.Proposta de bandeira en 2008.
* Proposta de bandeira do 2010.Proposta de bandeira do 2010.

Bandeiras provinciais
---------------------

Nova Caledonia está dividida en tres provincias, cada unha coa súa bandeira propia.

* Provincia NorteProvincia Norte
* Provincia Sur Provincia Sur
* Provincia das Illas (Illas Lealdade) Provincia das Illas (Illas Lealdade)

Notas
-----

1. 1 2 3  Malkin, Bonnie (20 de xullo de 2010). "New Caledonia adopts second flag in compromise over French rule" (en inglés). The Daily Telegraph. Consultado o 19/02/2011.
2. ↑  Jeudy, Bruno (17 de xullo de 2010). "Fillon hisse les drapeaux français et kanak à Nouméa" (en francés). Consultado o 19/02/2011.

Véxase tamén
------------

### Ligazóns externas

* Bandeira de Nova Caledonia en Flags of the World

| * v
* c
* e
Bandeiras dos estados de Oceanía |
| --- |
| 
* Australia
* Fidxi
* Illas Marshall
* Illas Salomón
* Indonesia
* Kiribati
* Micronesia
* Nauru
* Nova Zelandia
* Papúa Nova Guinea
* Palau
* Samoa
* Timor Leste
* Tonga
* Tuvalu
* Vanuatu

 |
| 
* Bandeiras de estados libres asociados

 |
| 
* Illas Cook
* Niue

 |
| 
* Bandeiras de dependencias e outros territorios

 |
| 
* Illas Cocos
* Guam
* Hawai
* Illas Marianas do Norte
* Illa de Nadal
* Illa Norfolk
* Nova Caledonia
* Illa de Pascua
* Illas Pitcairn
* Polinesia Francesa
* Samoa Americana
* Tokelau
* Wallis e Futuna

 |